1. Standardi i të provuarit në gjykimin civil është:
a- Tej çdo dyshimi të arsyeshëm

b- Probabiliteti më i fortë 

c- Asnjëra prej alternativave

d- Bindja e brendshme e gjyqtarit e bazuar në prova mjaftueshëm bindëse

2. Standardi i të provuarit në gjykimin penal është:

a- Tej çdo dyshimi të arsyeshëm

b- Probabiliteti më i fortë 

c- Bindja e brendshme e gjyqtarit që përjashton çdo dyshim
d- Asnjëra prej alternativave

3. Barrën e të provuarit të alibisë në procesin penal e ka:

a- I dyshuari

b- Organi i akuzës

4. Në procesin penal ku akuza ngrihet nga i dëmtuari akuzues, standardi i të provuarit është:

a- Tej çdo dyshimi të arsyeshëm

b- Balanca/ preponderanca e evidencës 

c- Bindja e brendshme e gjyqtarit e bazuar në prova mjaftueshëm bindëse

d- Asnjë prej alternativave, pasi këto procese janë mikse
5. Në procesin civil, pohimi është:

a- “Mbretëresha” e provave

b- Një provë që duhet vlerësuar në unitet me provat e tjera

6. Në procesin penal, pohimi është:

a- Mbretëresha e provave

b- Një provë që duhet vlerësuar në unitet me provat e tjera

7. Në procesin penal kundër të pandehurit D.K. akuzuar për veprën penale të “Dhunës në familje” parashikuar nga neni 130/a/1 i K. Penal, administrohet si provë një vendim civil për lëshim urdhëri mbrojtjeje (pranim), për të vërtetuar dhunën e ushtruar për të njëjtin incident. Ky akt (vendimi civil) përbën:

a- Provë të plotë
b- Akt zyrtar që duhet t`i atribuohet fuqia përkatëse provuese

c- Asnjë prej alternativave

8. Në procesin civil të H.L. kundër D.K. me objekt lëshim urdhëri mbrojtjeje, për të vërtetuar dhunën e ushtruar për të njëjtin incident, administrohet një vendim për vleftësim arresti e caktim mase sigurimi “Arrest në burg” për D.K. Ky akt (vendimi penal i Gjykatës së Rrethit Gjyqësor) përbën:

a- Provë të plotë
b- Akt zyrtar që duhet t`i atribuohet fuqia përkatëse provuese

c- Asnjë prej alternativave

9. Të provuarit tej çdo dyshimi të arsyeshëm, nënkupton:

a- Të provuarit se nuk ka asnjë mundësi që i pandehuri të mos e ketë kryer veprën.

b- Të provuarit se nuk ka asnjë mundësi, logjikshëm të besueshme, me racionalitetin e një njeriu të zakonshëm, që i pandehuri të mos e ketë kryer veprën. 

c- Të provuarit se, edhe pse ka argumenta të logjikshëm që i pandehuri të mos e ketë kryer veprën, me shumë gjasa ai e ka kryer atë. 

10. Një kundërpadi pranohet nëse: 

a- Paditësi nuk provoi padinë dhe kundërpadia logjikshëm duhet pranuar.

b- Paditësi pohoi në konkluzione përfundimtare se kundërpadia duhet pranuar. 

c- Paditësi provoi padinë, por jo aq mirë sa ç`e provoi kundërpaditësi kundërpadinë. 

d- Nuk jam i/e sigurtë 

